Diari Oficial de la Generalitat Valenciana


Sumari del DOGV 8967, del 04-12-2020 (2020/10563)

RESOLUCIÓ d'1 de desembre de 2020, de la Conselleria d'Hisenda i Model Econòmic, per la qual s'accepta la cessió gratuïta de l'immoble situat al carrer Barranquet de Soler, número 14, d'Alcoi, realitzada per l'Ajuntament d'aquest municipi per a destinar-lo a centre específic CEEM i centre de dia per a malalts mentals crònics.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8967

Data del DOGV
:   04-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/10879


Data del document
:   01-12-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 de desembre de 2020, de la Conselleria d'Hisenda i Model Econòmic, per la qual s'accepta la cessió gratuïta de l'immoble situat al carrer Barranquet de Soler, número 14, d'Alcoi, realitzada per l'Ajuntament d'aquest municipi per a destinar-lo a centre específic CEEM i centre de dia per a malalts mentals crònics. [2020/10411]  
L'Ajuntament d'Alcoi en Acord de plenari de 30 de gener de 2017 va acordar la cessió gratuïta a la Generalitat de l'immoble situat al carrer Barranquet de Soler, núm. 14, d'Alcoi, per a destinar-lo a centre específic CEEM i centre de dia per a malalts mentals crònics.  
A proposta de la Sotssecretaria de Vicepresidència i Conselleria d'Igualtat i Polítiques Inclusives, de 14 de gener de 2020, es van iniciar els tràmits legals oportuns per a l'acceptació de la cessió.  
L'article 44 de la Llei 14/2003, de 10 d'abril, de patrimoni de la Generalitat estableix en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de serveis públics competència de la Generalitat i en el punt 2 indica que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'habitatge queda automàticament afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives, a qui correspon la seua administració, defensa i conservació.  
  
En conseqüència, amb base en els articles esmentats de la Llei 14/2003, de 10 d'abril, de patrimoni de la Generalitat i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta realitzada per l'Ajuntament d'Alcoi de l'ús de l'immoble situat al carrer Barranquet de Soler, núm. 14, d'Alcoi, de la dita localitat, de 8.232 m² de superfície sobre el qual existeix construït un edifici que consta de planta baixa i primera que limita: nord amb la parcel·la amb referència cadastral 8767439YH1886N, carrer Mossén Cirilo Tormo, número trenta-cinc, propietat de l'Ajuntament d'Alcoi, amb la parcel·la amb referència cadastral 8767412YH1886N carrer Els Llençols, número quatre, propietat de comunitat de propietaris; amb la parcel·la amb referència cadastral 8966813YH1886N carrer Barranc de Soler, número deu, propietat de comunitat de propietaris i amb aparcament situat al carrer Els Llençols; sud, amb barranc denominat Barranquet de Soler; est, amb la parcel·la amb referència cadastral 8767430YH1886N, carrer Barranc de Soler, número dotze, propietat de Tonat, Societat Limitada, i oest, amb barranc denominat Barranquet de Soler i pont denominat José-Luis González.  
  
Consta inscrita en el Registre de la Propietat d'Alcoi al tom 1889, llibre 1443, foli 111, finca 49463, inscripció 1a.  
Referència cadastral: 8489951QM9261H6593DS.  
Sobre l'immoble existeixen unes servituds de pas que, segons informe del Servei de Modernització, Gestió Patrimonial i Assumptes Generals de 14 d'octubre de 2020, no afecten l'ús ni la gestió de l'immoble cedit.  
  
Segon  
La cessió realitzada per l'Ajuntament d'Alcoi es fa amb la condició de destinar l'immoble a centre específic CEEM i centre de dia per a malalts mentals crònics.  
  
Tercer  
El dret d'ús sobre l'immoble haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic social assistencial i adscrit a la Vicepresidència i Conselleria d'Igualtat i Polítiques Inclusives a qui correspon les competències demanials sobre aquest, inclosa la seua administració, defensa i conservació, sense perjudici d'una posterior adscripció a l'IVASS.  
  
Quart  
Notificar la present resolució a l'Ajuntament cedent i procedir a la seua publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar recurs contenciós administratiu en el termini de dos mesos comptats a partir de l'endemà de la seua notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 1 de desembre de 2020.- El conseller d'Hisenda i Model Econòmic: Vicent Soler i Marco.